CELEX: 62018TN0687
Language: sk
Date: 2018-11-20 00:00:00
Title: Vec T-687/18: Žaloba podaná 20. novembra 2018 – Pilatus bank/ECB

21.1.2019   
            
            
               SK
            
            
               Úradný vestník Európskej únie
            
            
               C 25/59
            
         
      Žaloba podaná 20. novembra 2018 – Pilatus bank/ECB
      (Vec T-687/18)
      (2019/C 25/76)
      Jazyk konania: angličtina
      
         Účastníci konania
      
      
         Žalobkyňa: Pilatus Bank plc (Ta’Xbiex, Malta) (v zastúpení: O. Behrends, M. Kirchner a L. Feddern, advokáti)
      
         Žalovaná: ECB
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie ECB z 10. septembra 2018, podľa ktorého každé oznámenie Pilatus Bank plc určené ECB sa musí vykonať prostredníctvom „príslušnej osoby“ alebo musí v prílohe obsahovať súhlas „príslušnej osoby“;
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza deväť žalobných dôvodov.
      
                  1.
               
               
                  Prvý žalobný dôvod je založený na tom, že rozhodnutiu ECB chýba právny základ vo vnútroštátnom alebo európskom práve.
               
            
                  2.
               
               
                  Druhý žalobný dôvod je založený na skutočnosti, že ECB porušila hmotné a procesné práva žalobkyne vyplývajúce z nariadenia o jednotnom mechanizme pre dohľad, Charty základných práv Európskej únie a zásady právneho štátu, najmä právo na prístup k spisu, právo podať opravný prostriedok, právo nechať sa zastupovať externým právnym poradcom a právo na dôvernosť komunikácie s právnym poradcom.
               
            
                  3.
               
               
                  Tretí žalobný dôvod je založený na tom, že ECB porušila právo žalobkyne na účinný prostriedok nápravy.
               
            
                  4.
               
               
                  Štvrtý žalobný dôvod je založený na tom, že ECB porušila zásady legitímnych očakávaní a právnej istoty.
               
            
                  5.
               
               
                  Piaty žalobný dôvod je založený na tom, že ECB porušila zásadu proporcionality.
               
            
                  6.
               
               
                  Šiesty žalobný dôvod je založený na tom, že ECB zneužila svoju právomoc.
               
            
                  7.
               
               
                  Siedmy žalobný dôvod je založený na tom, že ECB porušila požiadavku riadneho odôvodnenia rozhodnutia.
               
            
                  8.
               
               
                  Ôsmy žalobný dôvod je založený na tom, že ECB porušila právo žalobkyne byť vypočutá.
               
            
                  9.
               
               
                  Deviaty žalobný dôvod je založený na tom, že ECB porušila zásadu memo auditur.